b"\n_START_ARTICLE_\nSeert-kr\xc3\xb8niken\n_START_PARAGRAPH_\nSeert-kr\xc3\xb8niken er en kristen arabisk kr\xc3\xb8nike som antagelig er blitt til rundt 1036. Innholdet baserer seg p\xc3\xa5 forskjellige syriske kilder, blandet annet en kirkehistorie fra 600-tallet, forfattet av Daniel bar Maryam. _NEWLINE_Kr\xc3\xb8niken har sitt navn etter funnstedet for manuskriptet, byen Siirt (Se'ert, Siirt, S\xc3\xb6\xc3\xb6rt) i Tyrkia. De bevarte deler av kr\xc3\xb8niken beskriver tiden fra 251 til 422, og fra 484 til 650, og er skrevet fra nestoriansk synsvinkel._NEWLINE_Kr\xc3\xb8niken gir viktige informasjoner om for eksempel de kristnes k\xc3\xa5r i Sassanideriket og kristningen av byen Merv. Her er ogs\xc3\xa5 opplysninger om milit\xc3\xa6re operasjoner p\xc3\xa5 Shapur Is tid, og inneholder en katalog over Theodor av Mopsuestias skrifter."